ΓΡΑΠΤΗ ΕΡΩΤΗΣΗ P-0790/00

υποβολή: Rosa Migulez Ramos (PSE) προς την Επιτροπή

(9 Μαρτίου 2000)

Θέμα: Λιμενικές εγκαταστάσεις στην περιοχή Rio de Arousa (Ισπανία) χωρίς προηγούμενη αξιολόγηση των περιβαλλοντικών επιπτώσεων

Η κατασκευή στην περιοχή Rio de Arousa (Pontevedra, Ισπανία) λιμένα Πετροχημικών και, αφετέρου, η εγκατάσταση στην επιφάνειά του ενός πάρκου αποθήκευσης πετρελαίου και πετροχημικών προϊόντων, έχει προκαλέσει διαμαρτυρίες εκ μέρους του τοπικού πληθυσμού λόγω των οικολογικών επιπτώσεων σόλόκληρη την περιοχή. Για καμία από τις δύο κατασκευές δεν πραγματοποιήθηκαν οι κατάλληλες προηγούμενες μελέτες αξιολόγησης και επίπτωσης στο περιβάλλον.

Η Ομάδα Προστασίας του Rio de Arousaπέβαλε στην Ευρωπαϊκή Επιτροπή καταγγελία για μη τήρηση της κοινοτικής ρύθμισης σχετικά με την αξιολόγηση της περιβαλλοντικής επίπτωσης (Οδηγία 85/337/ΕΟΚ)(1).

Επίσης η ισπανική κυβέρνηση δεν τήρησε τις ορισθείσες προθεσμίες για τη μεταφορά της Οδηγίας 97/11/ΕΚ(2), σχετικά με την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον, η οποία τροποποιεί την Οδηγία 85/337/ΕΟΚ.

Η ευαισθησία των πολιτών, μετά από την πρόσφατη οικολογική καταστροφή που προκλήθηκε από το ναυάγιο του πετρελαιοφόρου Ερικα αυξάνεται και ζητούν από εμάς τους αντιπροσώπους τους ολονέν και μεγαλύτερη ευαισθησία στα θέματα που έχουν σχέση με το περιβάλλον. Με το πνεύμα αυτό το ΕΚ ενέκρινε δύο ψηφίσματα (20 Ιανουαρίου και 2 Μαρτίου 2000). Εξάλλου, συζητήθηκε εν εκτάσει στο Κοινοβούλιο ο συντονισμός της πολιτικής περιβάλλοντος της ΕΕ με τις άλλες πολιτικές, π.χ. των Διαρθρωτικών Ταμείων.

Ηταν άραγε απαραίτητη η σύνταξη μελέτης των επιπτώσεων στο περιβάλλον για την κατασκευή αυτών των λιμενικών εγκαταστάσεων;

Θα μπορούσε να επιβεβαιώσει άραγε η Επιτροπή εάνφίσταται οικονομική συμμετοχή της Κοινότητας για την κατασκευή αυτών των εγκαταστάσεων; Ποιό είναι το ύψος του αντίστοιχου ποσού και ποια η ημερομηνία; Υπέρ τίνων επιχειρήσεων;

Παρακολούθησε η Επιτροπή το κατά πόσον τα σχέδια ικανοποιούν τις κοινοτικές περιβαλλοντικές απαιτήσεις;

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις P-0790/00 και E-0804/00

(5 Απριλίου 2000)

Σχετικά με την οδηγία 85/337/ΕΟΚ(1) του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, σημειώνεται ότι το άρθρο 2 προβλέπει ότι τα έργα, τα οποία ενδέχεται να έχουν αξιοσημείωτες επιπτώσεις στο περιβάλλον, ιδίως λόγω της φύσης τους, των διαστάσεών τους ή της χωροθέτησής τους, πρέπει ναπόκεινται σε εκτίμηση των επιπτώσεών τους πριν χορηγηθεί η σχετική άδεια. Η διάταξη αυτή ισχύει για τα έργα που περιλαμβάνονται στα Παραρτήματα Ι και II της οδηγίας.

Όσον αφορά τις εγκαταστάσεις που αναφέρει το Αξιότιμο Μέλος του Ευρωπαϊκού Κοινοβουλίου, το Παράρτημα I, σημείο 8 περιλαμβάνει τους λιμένες εμπορικής ναυτιλίας, καθώς και τις εσωτερικές πλωτές οδούς και τους λιμένες της εσωτερικής ναυσιπλοΐας που μπορούν να δεχθούν πλοία χωρητικότητας άνω των 1350 τόνων. Το Παράρτημα II, σημείο 10, στοιχείο δ) περιλαμβάνει την κατασκευή λιμένων (και λιμένων αλιευτικών) που δεν αναγράφονται στο Παράρτημα I. Το σημείο 6, στοιχείο δ) του Παραρτήματος II αναφέρει τις εγκαταστάσεις αποθήκευσης πετρελαίου, και πετροχημικών και χημικών προϊόντων. Σύμφωνα με το άρθρο 4, τα έργα που ανήκουν στις κατηγορίες του Παρατήματος Ι που προαναφέρθηκαν πρέπει ναποβάλλονται ούτως ή άλλως σε διαδικασία εκτίμησης των περιβαλλοντικών τους επιπτώσεων. Όσον αφορά τα έργα του Παραρτήματος II, πρέπει ναποβάλλονται σε διαδικασία εκτίμησης των περιβαλλοντικών τους επιπτώσεων εφόσον το ενδιαφερόμενο κράτος μέλος κρίνει ότι το επιβάλλουν τα χαρακτηριστικά τους.

Η οδηγία 97/11/ΕΚ(2) του Συμβουλίου, της 3ης Μαρτίου 1997, η οποία τροποποιεί την οδηγία 85/337/ΕΟΚ, προβλέπει στο άρθρο 3, παράγραφος 1, ότι τα κράτη μέλη πρέπει να συμμορφωθούν προς την οδηγία το αργότερο έως τις 14 Μαρτίου 1999. Διευκρινίζεται ότι, σύμφωνα με το άρθρο 3, παράγραφος 2 της οδηγίας 97/11/ΕΚ, εάν έχειποβληθεί αίτηση χορήγησης αδείας πριν τις 14 Μαρτίου 1999, ισχύουν οι διατάξεις της οδηγίας 85/337/ΕΟΚ στην προηγούμενη έκδοσή της. Υπενθυμίζεται ότι η Επιτροπή παρακολουθεί πάντοτε εάν κοινοποιούνται τα εθνικά μέτρα εκτέλεσης εντός των προκαθορισμένων ημερομηνιών, βάσει του άρθρου 226 (πρώην άρθρο 169) της συνθήκης ΕΚ. Σχετικά με την οδηγία 97/11/ΕΚ, επειδή η Επιτροπή δεν έχει λάβει επίσημη κοινοποίηση, διαβιβάσθηκε στην Ισπανία αιτιολογημένη γνώμη.

Η Επιτροπή,πό την ιδιότητά της ως θεματοφύλακα των Συνθηκών, θα λάβει ούτως ή άλλως όλα τα αναγκαία μέτρα για να εξασφαλίσει την τήρηση του κοινοτικού δικαίου στη δεδομένη περίπτωση. Η Επιτροπή απευθύνθηκε στις ισπανικές αρχές ζητώντας τους πληροφορίες για την τυχόν συγχρηματοδότηση των δύο έργων.

(1) ΕΕ L 175 της 5.7.1985.

(2) ΕΕ L 73 της 14.3.1997.